Downloaded from YTS.MX
Official YIFY movies site: YTS.MX
Hutan ini merupakan tempat tinggal haiwan paling besar dan berat
yang tinggal di pokok.
Sepanjang hayatnya,
haiwan ini mungkin tidak menjejakkan kaki ke tanah.
Oleh sebab itu, tak banyak yang diketahui tentangnya
sehingga beberapa dekad lalu.
Namun, haiwan ini merupakan saudara terdekat kita
dan berkongsi hampir 30 ciri fizikal dengan kita.
Malah, namanya membawa maksud "manusia di hutan".
Walaupun saiznya besar serta memiliki kekuatan,
makhluk ini lembut, bertimbang rasa
dan pintar menyelesaikan masalah…
dan paling mudah untuk kita fahami berbanding beruk besar yang lain.
Apabila melihat orang utan, sukar untuk tidak melihat diri kita.
Walaupun kita takkan tahu perkara yang difikirkannya,
orang utan banyak berfikir.
Orang utan dahulunya menetap di seberang pulau Sumatera, Indonesia.
Namun, kebanyakan hutannya telah ditebang.
Hari ini, beberapa ribu orang utan di sana terhad di kawasan utara.
Di sini, satu tempat menonjol.
Suaq.
Hutan paya yang kecil…
bersempadan di sebelah barat oleh Sungai Limbang
yang menjadi penghalang kepada pembangunan manusia.
Hutan Suaq tidak berubah selama beribu-ribu tahun.
Ia habitat orang utan utama…
dan kini menjadi penempatan beruk berbulu merah paling padat
di seluruh bumi ini.
Kawasan ini menempatkan lebih 200 individu yang boleh dikenal pasti.
Sejak 30 tahun lalu,
ia diperhatikan oleh saintis daripada Projek Penyelidikan Orang Utan.
Tak kira jika pemerhatinya saintis lapangan atau pembikin filem,
melihat orang utan sekilas pandang di atas pokok atau di paya
tidak cukup memuaskan.
Anda perlu lihat orang utan tinggi di kanopi secara dekat.
Teknik penggambaran baharu seperti dron kecil
kini membolehkan kita untuk berbuat begitu,
lalu mendedahkan lebih banyak maklumat tentang kehidupannya berbanding dulu.
Orang utan biasanya hidup bersendirian,
tetapi orang utan di sini sangat bersosial.
Orang utan ini memerhati dan saling belajar,
lalu mendorongnya untuk mencipta budaya yang unik.
Penggunaan alatan jarang dilihat dalam kalangan orang utan di tempat lain,
tapi bukan di sini,
dan kemahiran itu diturunkan kepada setiap generasi baharu.
Terdapat tiga orang utan betina yang bersaudara rapat dalam kajian ini.
Yang paling tua ialah Friska,
mahir menghisap anai-anai keluar dari kayu.
Friska berusia lebih 60 tahun
dan antara orang utan liar paling tua di dunia.
Seterusnya, anak Friska, Ellie, yang selalu makan.
Akhir sekali, anak Ellie, Eden,
yang menghampiri peringkat paling penting dalam hidup orang utan.
Eden boleh dikenali melalui rambutnya yang tercacak,
ciri yang dimilikinya sejak bayi.
Ini Eden, berusia dua tahun,
bersama ibunya, Ellie.
Ikatan antara ibu orang utan dan anaknya
adalah antara ikatan semula jadi yang paling lama dan kuat,
selepas ikatan manusia.
Anak orang utan menghabiskan beribu jam memerhatikan ibunya.
Begitulah anaknya belajar tentang spesies tumbuhan
yang selamat dimakan…
dan yang penting, cara memakannya.
Pembelajaran ini boleh mengambil masa sedekad.
Namun, itu enam tahun lalu.
Eden kini berusia lapan tahun dan agak arif tentang hutan.
Eden tahu tumbuhan yang sedap dimakan di lautan hijau ini.
Namun, hubungannya dengan ibunya masih tidak berubah.
Ellie tidak pernah jauh daripadanya,
dan memerhatikannya
masih menjadi cara terpantas untuk Eden mencari makanan.
Seperti anai-anai ini.
Bagi Eden, berkongsi dengan ibunya adalah satu cara hidup.
Sehingga sekarang.
Tamparan itu bukan petanda baik.
Ada sesuatu yang berubah.
Ada pendatang baharu.
Saiznya separuh daripada saiz bayi manusia
dan mungkin bayi pertama yang pernah Eden lihat.
Semuanya membingungkan.
Namun, pendatang baharu itu patut dilihat dengan lebih dekat.
Tapi ibunya tidak mahu Eden terlalu rapat.
Selama lapan tahun, ibu dan anak sulung membuat segalanya bersama.
Kini, dua menjadi tiga,
dan semuanya telah berubah.
Namun begitu, mengikuti ibu merupakan langkah terbaik.
Walaupun pada usia lapan tahun, Eden sentiasa memastikan ibunya hampir.
Itu bukan mudah dalam hutan tebal ini…
namun sesat amat membahayakan.
Di mana-mana pun Ellie, makanan pasti dekat.
Untuk menjana otak dan tubuh yang besar,
orang utan menghabiskan kebanyakan masa untuk makan.
Buah melaka ini adalah salah satu daripada 300 jenis makanan
yang Ellie dan Eden makan.
Mendapatkan sesetengah makanan memerlukan teknik khas.
Bagi Eden, meniru ibunya merupakan cara terbaik.
Tapi apabila snek menggigit balik…
tekniknya perlu dimahiri dahulu.
Eden akan sedar dengan cepat bahawa menggunakan jari
bukan cara terbaik untuk mengutip semut.
Seperti biasa, Ellie dan makanan tiada penghalang,
termasuklah lengan bayi.
Dengan bayi baharu untuk didukung,
Ellie perlu makan lebih kurang 3,000 kalori sehari.
Daun merupakan makanan penting dalam diet mereka.
Namun begitu, daun yang betul juga perlu diproses.
Maksudnya meludah keluar tanin yang pahit.
Orang utan yang baru lahir menghabiskan banyak masa tidur,
sama seperti bayi manusia.
Bezanya ialah bayi orang utan mesti tidur
sambil memegang erat ibunya.
Selepas beberapa jam makan, orang utan suka tidur.
Namun kini, bayi baru ini telah mengambil tempat Eden di sarang.
Sukar apabila ibu tidak memberi perhatian kepada kita seperti dulu.
Tidak lama lagi, Eden perlu cari tempat tinggal baharu di hutan ini
dan menjaga dirinya sendiri.
Di kawasan yang lain,
sepupu Eden, Pepito, sedang berdepan dengan detik penentuannya.
Ibunya, Piniata, bakal melahirkan anak lagi.
Setahun lebih tua daripada Eden,
ini petanda baik bahawa sudah tiba masa untuk Pepito hidup sendirian.
Meninggalkan keluarga adalah waktu paling berbahaya
dalam hidup orang utan yang muda.
Untuk berjaya, pengetahuan dan keyakinan perlu dimiliki,
serta kewaspadaan.
Apa cara lebih baik untuk menunjukkan keyakinan
selain memusnahkan syaitan dalam paya di bawah?
Walaupun hanya kura-kura yang tidak berbahaya.
Ini mungkin reaksi yang agak melampau,
tapi dalam masyarakatnya,
orang utan jantan yang kecil lebih riuh daripada betina.
Bukan itu saja perbezaannya antara jantina.
Untuk memenuhi potensinya,
orang utan jantan yang baru berdikari seperti Pepito
mesti mencari orang utan dewasa untuk dijadikan contoh pembelajaran.
Sementara itu, ada peluang untuk melihat penggunaan
kemahiran Suaq yang penting.
Pokok cemanang yang berbuah
sangat dinanti-nantikan oleh orang utan dewasa.
Buahnya mengandungi biji yang sangat berkhasiat.
Tetapi ada cara untuk mendapatkannya.
Mustahil untuk membuka buahnya sehinggalah ia masak.
Setiap buah mengandungi berpuluh-puluh benih
yang dilindungi oleh beribu-ribu rerambut seperti kaca.
Setelah terbuka,
bijinya yang kaya dengan kalori ini hanya boleh diambil
dengan menggunakan alat.
Dengan berdekad-dekad pengalaman,
Friska yang berusia 60 tahun sudah pakar.
Dengan ranting yang betul,
Friska boleh mengeluarkan biji tanpa menyentuh rerambut yang merengsakan.
Orang utan Suaq saja yang boleh buat begini,
namun memahiri kemahiran itu mengambil masa bertahun-tahun.
Orang utan betina biasanya sudah mahir pada usia 14 tahun.
Orang utan jantan mengambil masa lebih lama.
Orang utan muda seperti Pepito dan Eden perlu memerhatikan orang utan dewasa
jika mahu menguasai teknik ini
dan menikmati makanan berprotein tinggi ini.
Yang hebatnya,
walaupun selepas dikunyah oleh orang utan,
biji buah itu masih boleh bercambah.
Friska yang tua sedang mengembara merentasi kawasan itu.
Friska datang untuk melawat anaknya, Ellie.
Mungkin Friska tahu tentang ahli keluarga baharunya itu.
Friska bukan saja ibu kepada enam anak, tetapi juga moyang.
Bayi baharu ini ialah cucu kelimanya,
yang menjadikannya orang utan betina paling berjaya di sini.
Namun begitu, hubungan antara cucu kelima dan keempat,
Eden yang berambut cacak, kekal dingin.
Kaedah pengibuan berbeza-beza antara orang utan.
Kaedah Friska lebih tegas.
Penyelidik menyedari bahawa berbanding ibu lain,
Friska lebih kerap membiarkan bayinya menangis
dan kurang mengalah kepada permintaan anaknya.
Pendekatan yang tegas ini telah diwarisi oleh Ellie,
yang kini mengaplikasikannya kepada anak sulungnya, Eden.
Perhatian ibunya kini tertumpu kepada bayi baharu
yang nampaknya juga memenangi hati neneknya yang perengus.
Seperti sepupunya, Pepito,
tiba masa untuk Eden berjauhan daripada ibunya.
Ia akan menjadi pengalaman baharu
untuk bersendirian.
Tanpa ibunya,
Eden perlu berdepan dengan orang utan yang tidak dikenali.
Salah satu daripadanya akan berminat dengan Eden yang lebih berdikari.
Sulli, berusia 28 tahun,
sentiasa mencari hubungan baharu.
Jadi, apa-apa pergerakan di pokok akan menarik perhatiannya.
Walaupun sudah dewasa, Sulli belum berkembang menjadi matang
dengan pad di pipinya yang dikenali sebagai bebibir.
Walaupun untuk orang utan jantan tanpa bebibir,
Sulli masih agak kecil.
Walaupun saiznya kecil, kesungguhannya besar.
Sulli tanpa bebibir ternampak wajah yang dikenali.
Lily, berusia 21 tahun.
Sebagai jantan bawahan,
Sulli perlu ambil inisiatif untuk mendekat orang utan betina.
Lily nampaknya tidak berminat,
tapi orang utan jantan tanpa bebibir tidak boleh berputus asa.
Dengan fokusnya pada Lily,
Sulli tidak sedar dirinya diperhatikan oleh Split Lip Otto,
orang utan jantan bebibir di Suaq yang tua tetapi dominan.
Otto takkan biar jantan bawahan seperti Sulli
untuk bermesra dengan betina di kawasannya.
Otto mesti mengingatkan Sulli, dia yang berkuasa.
Lebih baik Sulli pergi dari situ.
Satu kelebihan orang utan jantan tanpa bebibir
ialah Sulli boleh bergerak lebih pantas berbanding Otto yang besar.
Jadi, bukan sukar untuk berada jauh di depan.
Bagi Otto, sukar untuk menakut-nakutkan orang utan lain
jika tidak dapat mengejar.
Namun, menggoncang dahan
ialah cara jantan bebibir untuk mengatakan, "Berambus."
Selesai.
Buat masa sekarang.
Bunyi ini ialah laungan jauh,
dihasilkan oleh jantan bebibir yang lain.
Titan.
Titan mahu gelaran Otto.
Kalau dapat, Titan akan menjadi pilihan betina yang mahu membiak.
Oleh itu, Titan iaitu pencabarnya, mula mengejar
dan Otto cabut lari.
Pertempuran mungkin mencederakan atau lebih teruk.
Maka, jantan bebibir akan berlawan hanya jika terpaksa.
Lebih baik jika pertandingan ditentukan dengan menunjukkan kekuatan.
Titan tahu cara untuk menakutkan si tua itu.
Matlamat Otto sekarang hanyalah untuk menjauhi Titan.
Titan mungkin menghalau Otto,
tapi Titan belum menjadi jantan dominan.
Untuk gelaran itu, Titan perlu mengalahkan lawan yang lebih kuat.
Ini bukan lawan tersebut.
Ini Pepito.
Bagi jantan muda yang baru berdikari,
Titan contoh yang baik untuk dipelajari.
Dengan berat hampir 90 kilogram,
Titan boleh guna beratnya untuk berayun antara pokok
lalu menjimatkan tenaga.
Boleh cuba, bukan?
Masalah jika tubuh ringan.
Tapi ada cara lain untuk merentasi ruang.
Persoalannya, bolehkah pokok menjalar ini menanggung beratnya?
Mungkin ia agak berisiko.
Paya di bawah sangat jauh.
Cuba sajalah!
Titan tak menyimpan tenaga,
tapi bermain adalah sebahagian daripada pengalaman pembelajaran.
Titan buat pengumuman.
Tiba masa untuk Pepito kembali mengekori jantan bebibir yang besar itu.
Jika berjaya melepaskan diri daripada dahan ini.
Laungan jauh tidak dibuat untuk tujuan kuasa dan kawasan saja.
Para saintis baru mempelajari,
ia juga menyampaikan rancangan perjalanan akan datang.
Laungan Titan mengumumkan arah yang akan ditujunya,
sehingga keesokan harinya.
Amaran kepada mana-mana jantan bebibir yang berada dalam laluannya.
Ini bukan berita baik untuk Split Lip Otto.
Dahulunya raja Suaq, kini Otto mahu bersara dengan tenang.
Itu mungkin boleh dicapai di seberang sungai,
tapi bagaimana mahu ke sana?
Orang utan takut air.
Jawapannya mungkin jambatan yang digunakan oleh monyet.
Namun, Otto sepuluh kali lebih berat daripada monyet langur.
Mungkin sungai di bawahnya juga ada buaya.
Pengusiran Otto yang ditetapkan sendiri dari Suaq
menandakan tamatnya suatu era.
Tanpa jantan dominan yang diiktiraf,
orang utan jantan muda yang lain akan merebut gelaran itu.
Jadi lambat-laun, Titan perlu berdepan dengan lawan lain.
TIGA BULAN KEMUDIAN
Dalam beberapa bulan lepas,
Eden mula menetap di kawasan hutan payanya sendiri,
tidak jauh daripada ibunya, Ellie.
Eden pulang beberapa kali,
tapi lawatan itu sudah mula berkurangan.
Seperti orang utan lain di kawasan itu,
Eden sudah biasa bersendirian.
Tapi Eden masih ingin tahu perkembangan apabila penghuni lain muncul,
terutamanya jika keluarga atau kawan.
Ini Olala, betina juvenil.
Olala bukan keluarga,
tapi di Suaq, betina muda bukan bersaudara selalu bertolak ansur.
Tapi kali ini tidak.
Keluarga Eden dan Olala telah lama bermusuhan.
Tiada tanda-tanda ia reda.
Eden mesti cuba untuk menghalau Olala.
Berdepan dengan Olala dan mempertahankan kawasannya
menunjukkan kemajuannya sejak meninggalkan keluarga.
Dia kembali kepada buah berinya,
tanpa menyedari pelawat baharu.
Sulli, jantan tanpa bebibir.
Sulli datang untuk berkawan dengan Eden.
Eden nampak tidak pasti.
Eden tidak pernah berdua-duaan dengan jantan.
Eden berhenti seketika, mungkin untuk menilai situasi itu.
Sulli nampak mesra.
Tapi Eden tidak tahu,
strategi Sulli telah dirancang teliti.
Jika Sulli berkawan dengan Eden sekarang,
peluangnya lebih tinggi apabila Eden cukup dewasa untuk membiak.
Mungkin pandangan itu merupakan petanda yang baik.
Eden kembali tenang dengan dahan yang penuh dengan anai-anai.
Apabila Sulli sampai,
Sulli berkongsi dahan Eden.
Setakat ini, semua yang Eden pelajari datang daripada ibunya, Ellie.
Tapi memerhatikan Sulli merupakan peluang untuk belajar kaedah lain
dan mengembangkan pengetahuan tentang cara hidup di hutan ini.
Walaupun belum memikirkan untuk menjadi ibu…
mungkin jantan asing ini lebih menarik daripada yang disangka.
Tak jauh dari situ, ibu Eden, Ellie, dilihat di atas pokok mangga.
Bayinya membesar dengan baik.
Pemerhati menamakannya Emen.
Pada usia tiga bulan,
banyak yang Emen perlu belajar tentang dunia di sekelilingnya.
Di Suaq, anai-anai selalu dilihat.
Sebaliknya, burung rimba pong-pong yang amat pemalu
lebih kerap didengari daripada dilihat.
Ada beribu-ribu spesies haiwan yang hidup di hutan ini.
Mana-mana saja dua orang utan ini pergi,
pasti ada perkara baharu yang menghairankan bagi Emen.
Lama-kelamaan, Emen akan mengenali kebanyakan haiwan ini…
dan membezakan haiwan tidak berbahaya
dan haiwan berbahaya.
Ellie perlu beri amaran kepada anaknya jika haiwan itu berbahaya
agar Emen tahu cara untuk mengelaknya.
Patukan ular kapak boleh membawa maut.
Seperti Eden sebelumnya,
Emen akan dikawal ketat oleh Ellie selama beberapa tahun.
Itu sebabnya ketahanan hidup bayi orang utan lebih tinggi
berbanding beruk besar lain.
Tiba masa Ellie membuat sarang untuk malam ini.
Ellie sediakan tilam berdaun.
Emen memerlukan beberapa tahun sebelum boleh membina sarang sendiri.
Cara membinanya adalah sesuatu yang Emen perlu pelajari daripada ibunya.
Orang utan bina sarang baharu setiap malam.
Ia sarang paling rumit oleh mana-mana beruk besar.
Gayanya berbeza bagi setiap orang utan.
Ada juga yang tambah bantal daun.
Sekarang pukul enam pagi.
Masa untuk bangun.
Bagi yang mahu tidur lebih lama, penggera pagi akan berbunyi.
Siamang.
Laungan pagi di Suaq.
Kantung tekak siamang yang mengembung menguatkan laungannya.
Ia membingitkan, jika anda tidur di bawahnya seperti Titan.
Penghuni lain sudah memulakan aktiviti.
Ada lebih 30 spesies anai-anai di Suaq.
Ini anai-anai perarakan.
Anai-anai ini memakan daun, liken dan kulit kayu
yang dibawa balik ke sarang.
Panjangnya boleh mencapai beratus-ratus meter.
Anai-anai memainkan peranan penting
dalam mengitar semula nutrien ke dalam hutan.
Anai-anai juga merupakan makanan untuk beruk besar berbulu
seperti Titan.
Pepito masih memerhatikan semuanya.
Apa-apa yang dipelajari daripada Titan
akan berguna apabila Pepito menjadi jantan bebibir.
Namun begitu, Titan memikirkan sesuatu yang lebih penting
seperti buah yang masak.
Titan tahu lokasi pokok yang sarat dengannya.
Titan ambil jalan terpendek…
dan hanya berhenti jika nampak makanan lain.
Titan sudah dewasa apabila pertama kali muncul di Suaq,
tetapi dalam sedekad ini,
TItan membina peta minda untuk pokok berbuah.
Bukan saja menghafal lokasinya, tapi masa buah-buahnya masak.
Jika Titan mahu menambah saiznya yang sudah pun besar
dan menjadi raja hutan, Titan perlu makan dengan banyak.
Sebanyak 8,000 kalori sehari.
Kerana tidak dapat mengejar Titan,
Pepito mendekati Olala, si betina muda.
Olala sedang makan buah pokok medang baru.
Kemungkinan besar Pepito tidak pernah hampir dengannya.
Jadi, Pepito mahu melihat secara dekat.
Olala nampaknya berminat dengannya.
Tapi sama ada ini perkenalan yang Olala mahu…
susah untuk dikatakan.
Pada jarak ini, Pepito boleh meneliti teknik pemakanannya.
Mungkin belajar sesuatu yang baharu.
Tapi Olala sudah meluat ditenung.
Bagi Pepito, belajar daripada rakan-rakan
adalah sebahagian daripada pembelajaran,
dan mungkin meningkatkan ketahanan hidupnya.
Ada perkara lain dalam fikiran Titan.
Nampaknya ia bukan Yulia.
Sebagai jantan utama,
Titan menjadi tarikan bagi betina dewasa seperti Yulia
yang sedang mencari hubungan.
Anehnya, Yulia menghadapi kesukaran untuk merangsangnya.
Mungkin membantu jika Yulia menujahnya di bahagian sensitif.
Masa untuk berfikir semula.
Beberapa helai daun sebagai hadiah?
Baiklah, tidak ada apa-apa lagi yang boleh dibuat
untuk mendapatkan perhatian.
Atau ada?
Akhirnya Yulia mengalah.
Membiarkan Titan yang sedang runsing berfikir,
mungkin bimbang tentang cabaran yang menanti
daripada jantan bebibir yang lebih berkuasa.
Eden jumpa buah medang barunya sendiri.
Di sampingnya ialah Sulli, jantan tanpa bebibir.
Kesungguhannya membuahkan hasil.
Untuk mengasingkan bahagian yang tidak boleh dimakan,
Eden menapis jus buah melalui bulunya.
Yang mengejutkan, Sulli juga menggunakan bulu Eden.
Tapi adakah Sulli melampaui batas dengan aksi intim ini?
Eden menjauhkan diri daripadanya.
Sulli ikut.
Sulli tidak mudah berputus asa.
Penyelidik di Suaq tahu, Sulli sangat peramah dan nakal…
namun Sulli tidak memahami isyarat daripada Eden.
Sesuatu yang pada mulanya nakal, kini nampak mengancam,
dan Eden tidak mahukannya lagi.
Hujan ribut yang tiba-tiba pun tidak boleh mematahkan semangat Sulli.
Ia keterlaluan untuk Eden.
Sulli ditinggalkan bersendirian untuk berfikir.
Laungan jauh jantan dewasa
adalah unik bagi setiap individu seperti cap jari,
dan ini bukannya laungan Titan.
Ia laungan seekor lagi jantan bebibir dengan parut pertempuran baharu.
Ini Rakus.
Sepuluh bulan lalu, Rakus jantan bawahan.
Sejak itu, peningkatan hormon menyebabkan saiznya membesar dua kali ganda
dan pad pipinya tumbuh.
Rakus mahu tempat teratas,
tapi Rakus masih belum kalahkan lawannya ketika ini.
Iaitu Titan.
Titan tidak boleh mempertahankan kedudukannya lagi.
Nampaknya, Rakus menjadi pesaing baharu,
walaupun ada padahnya.
Tangannya luka teruk,
jari tengahnya patah…
dan mukanya terkoyak.
Luka ini akan sembuh,
namun ibu jarinya yang putus tiada penawarnya.
Walaupun cedera, Rakus mesti cuba berjaga-jaga.
Titan masih boleh kembali.
Namun, mustahil untuk sentiasa mengawasi.
Keletihan akan memberi kesan.
Sulli, jantan tanpa bebibir, sedang lalu di atas.
Sepuluh bulan lalu, semasa Rakus masih tiada bebibir,
Rakus dan Sulli berkawan.
Tidak lagi.
Jantan yang mencabar dominasi
sangat panas baran.
Semasa tergesa-gesa mengejar, Rakus telah silap menilai.
Namun, Rakus nampak okey.
Rakus amat memerlukan rehat.
Walaupun begitu, Rakus mencari tenaga untuk menghantar
satu lagi mesej ke kawasan itu.
Amaran kepada jantan bebibir dan jemputan kepada betina dewasa.
Friska yang tua itu menjadi penjawab pertama laungan Rakus.
Bunyi Friska bergerak di atas membuatnya gelisah sekali lagi.
Rakus belum sedar itu Friska.
Rakus dan Friska sudah lama kenal…
namun Friska belum pernah melihat Rakus sejak menjadi jantan bebibir.
Tapi betina yang tua dan bijak seperti Friska
pandai menilai orang utan jantan yang bakal menjadi dominan.
Jadi, lawatannya akan memberi sokongan kepada pencabar baharu ini.
Jika Friska mahu membiak lagi dan mendapat anak ketujuh,
kemungkinan besar ia bersama Rakus.
LAPAN BULAN KEMUDIAN
Cucu Friska, Emen, kini berusia satu tahun,
dan bersedia untuk peringkat seterusnya.
Untuk empat tahun pertama kehidupannya,
bayi orang utan dibawa bersama oleh ibunya ke mana-mana saja dalam hutan.
Tapi Emen sudah cukup besar
dan ingin meneroka dunia jauh daripada Ellie.
Emen dapat peluang setiap kali ibunya berhenti.
Seperti sekarang.
Ia amat tinggi.
Pegang kuat-kuat.
Masa bermain sudah tamat.
Kini, undang-undang fizik mengambil alih.
Ellie mesti menggunakan kuasa yang betul untuk mengatasi rintangan.
Satu lagi peluang?
Emen curi pergi lagi.
Ini mungkin jarak paling jauh Emen pernah berjauhan dengan ibunya.
Tiga titik sentuhan biasanya disyorkan…
tapi budak mana yang tidak cuba melanggar peraturan?
Namun, detik kebebasan Emen hanyalah ilusi semata-mata.
Seperti ibu-ibu di seluruh dunia,
mengawasi bayi sudah menjadi kebiasaan bagi Ellie.
Apabila Emen bosan bersendirian,
tubuh ibunya menjadi tempat permainan yang hebat.
Eden sudah pulang.
Masih ada perkara penting untuk Eden belajar daripada ibunya.
Melihat Ellie dan Emen bersama mungkin peluang terbaik Eden
untuk melihat sifat keibuan sebelum memiliki anak sendiri.
Jadi, adakah gaya pengibuannya
lebih tegas?
Atau gaya yang lebih mengasuh?
Seperti semua orang utan,
melihat dan belajar akan menjadi kunci kejayaan Eden.
Jika ada satu benda yang menarik perhatian semua orang utan dewasa,
benda itu ialah lubang pokok.
Ada benda hidup di dalamnya,
kadangkala benda yang boleh dimakan.
Jadi, setiap lubang perlu diperiksa.
Apabila ada sesuatu yang berdengung di bukaan
seperti kelulut,
ia lebih baik.
Maksudnya ada lundi atau madu.
Lubang kecil memerlukan alat kayu untuk dimasukkan ke dalam,
tapi bukan yang ini.
Sedap sehingga menjilat jari.
Yang paling bagus,
dapat makan madu tanpa disengat.
Malangnya bagi Eden, berkongsi bukan satu pilihan.
Eden mesti cari madunya sendiri.
Eden tahu lokasinya.
Seperti lubang Ellie, serangga berdengung di sekitar bukaan.
Petanda baik.
Tapi serangga ini lebih besar dan mengancam.
Masa untuk masuk dan rembat.
Apabila memasukkan tangan ke dalam sarang tebuan,
tebuan akan naik angin.
Segenggam lundi mungkin tidak berbaloi untuk disengat.
Eden takkan buat lagi.
Beberapa bulan telah berlalu sejak pertarungan Rakus dengan Titan.
Luka matanya telah sembuh dengan baik.
Rakus juga telah menetapkan statusnya sebagai raja Suaq yang tidak tercabar.
Untuk kekal di atas, Rakus mesti cergas dan kuat.
Anai-anai berprotein tinggi akan membantu.
Namun begitu, mencarinya di kayu reput amat berisiko.
Aduh!
Bukan permulaan hari yang baik untuk Rakus,
namun kepala yang sakit mungkin reda selepas minuman sejuk,
dan di hutan ini, ia tak sukar dicari.
Periuk kera.
Periuk air semula jadi hutan.
Setiap satu mengandungi campuran air hujan dan serangga yang separa dihadam.
Sedap!
Sebagai jantan yang kini dominan, hidup Rakus berubah sama sekali.
Rakus akan menjalinkan hubungan dengan wanita di situ
seperti Friska dan Ellie.
Namun, semua orang utan lain akan dijauhi.
Walaupun begitu, sebagai raja yang diiktiraf,
kehadirannya akan menghalang jantan tanpa bebibir
daripada mengembangkan bebibir.
Ini akan memanjangkan pemerintahannya, yang boleh bertahan selama sepuluh tahun.
Keadaan juga sudah beralih untuk Eden.
Eden membuat alat kayu…
untuk mencapai apa-apa saja di dalam lubang ini.
Buat pertama kalinya, Eden menemukan cara untuk menggunakan alat
tanpa diajar oleh ibunya, Ellie.
Namun kali ini, ia tidak memberikan hasil yang betul.
Eden perlu fikir semula.
Eden cuba bersungguh-sungguh untuk menyelesaikannya.
Jadi, pokok menjalar ini akan membantu?
Kayunya lebih panjang,
tetapi masih tidak cukup panjang.
Eden memerlukan beberapa tahun lagi untuk menggunakan alat dengan baik,
tapi kemahiran ini merupakan pencapaian penting
dalam perjalanannya sendiri.
Petanda bahawa Eden sudah bersedia untuk hidup berdikari di hutan.
Banyak cabaran lain yang menanti Eden,
tapi cabaran terbesar baginya dan semua orang utan di situ
akan datang dari dunia di luar sempadan mereka.
Ketika Friska yang tua sama umur dengan Eden,
ada banyak orang utan di seluruh Sumatera.
Tidak lagi.
Dalam 20 tahun lalu,
80 peratus hutan orang utan telah musnah di dunia ini.
Jadi, bolehkah hutan Suaq bertahan lama untuk Pepito membuat laungan jauhnya?
Atau untuk Eden membesarkan keluarganya sendiri?
Dengan proses pembelajaran yang lama,
beruk yang lambat matang ini
tidak boleh mengejar perubahan pantas terhadap habitatnya.
Hari ini, Sungai Limbang yang sempit saja
memisahkan tempat tinggal Eden dan pembangunan manusia yang pesat.
Namun, selagi hutan Suaq dilindungi,
kisah saudara kita yang hebat ini akan berterusan selama beberapa generasi.
Harapnya, ia bukan sekadar harapan.
Terjemahan sari kata oleh Farhah Zubir